Държавен вестник, бр. 14, 2024 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  14
ОБЩИНА ВЕЛИКО ТЪРНОВО
РЕШЕНИЕ № 369 
от 29 октомври 2020 г.
На основание чл. 3, ал. 3, т. 2, чл. 4, ал. 4, 
чл. 31, ал. 1 и чл. 32, ал. 3, т. 1 от ЗПСК, чл. 21, 
ал. 1, т. 8 от ЗМСМА, чл. 45 от ЗДДС, чл. 5 и 6 от 
Наредбата за търговете и конкурсите, свои реше-
ния № 1157 от 26.07.2018 г. (ДВ, бр. 66 от 2018 г.), 
№ 1225 от 27.09.2018 г. (ДВ, бр. 1 от 2020 г.) и във 
връзка с чл. 66, ал. 1 и чл. 33, ал. 1 от Закона 
за собствеността Общинският съвет – Велико 
Търново, реши:
I. Намалява с 25 на сто приетата с Решение 
№ 1225 от 27.09.2018 г. на ВТОбС начална цена и 
определя нова начална цена в размер на 45 263 лв. 
за продажба на общински нежилищен имот със 
стопанско предназначение, представляващ: „Сгра-
да с идентификатор 10447.509.113.12 по КККР на 
гр. Велико Търново“ – собственост на Община 
Велико Търново.
II. На основание чл. 66, ал. 1 от Закона за 
собствеността да се предложи на собствениците 
на поземлен имот с идентификатор 10447.509.113 
по КККР на гр. Велико Търново, че могат да уп-
ражнят правото си за придобиване собствеността 
върху сграда с идентификатор 10447.509.113.12 по 
КККР на гр. Велико Търново при цена в размер 
45 263 лв., като заплащането на цената може да 
бъде извършено при условията на разсрочено 
плащане, при първа вноска – не по-малка от 
30 на сто от продажната цена, а останалата част 
от продажната цена да бъде изплатена в срок 
до 24 месеца считано от датата на сключване 
на договора, на равни вноски, всяка от които е 
дължима през не повече от шест месеца считано 
от предходната вноска по разсроченото плащане. 
За приемането на предложението по предход-
ното изречение собствениците на поземлен 
имот с идентификатор 10447.509.113 по КККР на 
гр. Велико Търново следва да уведомят писмено 
Община Велико Търново в срок до 15 дни от 
получаване на предложението. 
III. В случай че собствениците на поземлен 
имот с идентификатор 10447.509.113 по КККР на 
гр. Велико Търново не упражнят правото си по 
чл. 66, ал. 1 от Закона за собствеността:
1. Определя начин за продажба на общински 
нежилищен имот със стопанско предназначе-
ние, представляващ: „Сграда с идентификатор 
10447.509.113.12 по КККР на гр. Велико Търново“ –  
собственост на Община Велико Търново чрез 
публичен търг с явно наддаване, при стъпка на 
наддаване в размер 4500 лв.
2. Търгът да се проведе при следните усло-
вия: дата на търга – на 21-вия ден след датата 
на обнародването на това решение в „Държавен 
вестник“, като в случай че 21-вият ден съвпада 
с неработен ден, търгът ще се проведе в първия 
следващ работен ден; начало на търга – 14 ч.; 
място на търга – стая № 419 в сградата на Об-
щина Велико Търново.
3. Утвърждава тръжна документация и до-
говор за продажба за обекта. Определя цена за 
продажба на комплект тръжна документация 
в размер 300 лв. (с ДДС). Цената на тръжната 
документация се заплаща по сметка № BG 95 
SOMB 9130 3124 7614 00 на Общинската аген-
ция за приватизация (ОбАП) при „Общинска 
банка“ – АД – клон „Велико Търново“, BIC код 
SOMB BGSF. Тръжната документация се полу-
чава след представяне в ОбАП на документ за 
извършено плащане – стая № 419 в сградата на 
Община Велико Търново, всеки работен ден и 
до 10 ч. на деня, предхождащ датата на търга.
4. За допускане до участие в търга кандидатите 
да внесат депозит в размер 13 579 лв. Депозитът 
се внася по сметка № BG59 SOMB 9130 3324 7614 
01 на ОбАП при „Общинска банка“ – АД – клон 
„Велико Търново“, BIC код SOMB BGSF – до 16 ч. 
на деня, предхождащ датата на търга.
5. Заплащането на договорената цена и сключ-
ването на договор за продажба да се извърши 
в 30-дневен срок от датата на заповедта за оп-
ределяне на купувач. Дължимата сума заедно 
с начисления ДДС и представляваща разлика 
между договорената цена и внесения депозит да 
се заплати в български левове по сметка № BG95 
SOMB 9130 3124 7614 00 на ОбАП при „Общинска 
банка“ – АД – клон „Велико Търново“, BIC код 
SOMB BGSF. Непарични платежни средства не 
се приемат.
За обекта се допуска и разсрочено плащане 
при следните условия: начална вноска – не по-
малка от 30 на сто от достигнатата на търга 
продажна цена, срок за издължаване на остатъка 
от продажната цена – до 24 месеца считано от 
датата на сключване на договора, на равни внос-
ки, всяка от които е дължима през не повече от 
шест месеца считано от предходната вноска по 
разсроченото плащане.
6. Срок за оглед на обекта – всеки работен ден 
и до 12 ч. на деня, предхождащ датата на търга, 
като в случай че този ден съвпада с неработен 
ден, срокът изтича в последния работен ден, 
предхождащ датата на търга. 
7. Документи за участие в търга се подават 
в стая № 419 в сградата на Община Велико 
Търново – всеки работен ден и до 17 ч. на деня, 
предхождащ датата на търга, като в случай че 
този ден съвпада с неработен ден, срокът изтича 
в последния работен ден, предхождащ датата на 
търга.
8. Възлага на ОбАП да организира приватиз-
ационната сделка за обекта по установения от 
закона ред и взетите решения от ВТОбС.
9. При неявяване на купувачи повторен търг 
да се проведе 14 дни след датата на търга при 
същите условия, като в случай че така определе-
ният ден съвпада с неработен ден, търгът ще се 
проведе в първия следващ работен ден. 
10. В случай на неявяване на купувачи и за 
обявения повторен търг да се проведат последва-
щи поредни търгове на 28-ия ден след обявената 
датата за съответния повторен търг при условията 
на настоящото решение, като в случай че така 
определеният ден съвпада с неработен ден, тър-
гът се провежда в първия следващ работен ден.
Председател:  
В. Спирдонов
1253